මේ ආණ්ඩුව මේ පාවාදීම වසන් කරන්න හදන්නේ මේ පිළිබඳව ඇත්ත මතය ජනමාධ්‍යයෙන් එළියට එන්න නොදෙමිනුයි. අද ජනමාධ්‍ය හිරිවට්ටන භීතිකාවක් අරගෙන යනවා. බස් එකේ බෝම්බ පිපිරෙන අනාගතයක් අපට අහිමි කළ රණවිරුවන් සුද්දන්ගේ උසාවියකට නග්ගලා වද දෙන්න යනවා. ඒකට විරුද්ධ මතයට අද සමාජගත වෙන්න දෙන්නේ නැහැ. එදා අපේ මහා සංඝරත්නය රටට සාමය අරගෙන එන්න කියලා රණවිරුවන්ගේ අතේ පිරිත් නූල් ගැට ගැහුවා, ආශිර්වාද කළා. අපි අද අහනවා මහා නායක ස්වාමීන්වහන්සේලා ඇතුළු මහා සංඝරත්නයෙන් ‘ඔබවහන්සේලා ඒ රටට සාමය ගෙනාපු රණවිරුවන් පාවා දෙන්නන්ගේ අත්වලත් පිරිත් නූල් ගැට ගහනවාද?’ කියලා.